ร้านขนมปัง ปังเย็น และโทสในสมุทรปราการค่ะ
ตั้งอยู่ที่โรบินสันสมุทรปราการ ชั้น 2 ข้างๆ ร้านกาแฟอเมซอนค่า

มีเมนูทั้งนม ขนมปังอบหน้าต่างๆ ปังเย็น และโทสนะคะ
ราคาไม่แพงด้วยน้า

Choco Banana Toast
ความรู้สึกแว่บแรกที่ยกมาเสิร์ฟ อื้อหืออออ ... ขนมปังใหญ่โตมากจริงๆ .. Choco Banana Toast ขนมปังหัวกะโหลกชิ้นโตๆ อบกรอบๆ แทรกเนยชุ่มฉ่ำ กัดไปนี่ฟินมากเลย~ ราดด้านบนด้วยช็อคโกแลตและวางท๊อปด้วยไอศกรีมช็อคโกแลตรสเข้มข้น ตัวซอสช็อคโกแลตก็ไม่หวานนะคะ เสิร์ฟพร้อมกับกล้วยหอมราดน้ำผึ้งและวิปครีมโรยคอนเฟลกค่า วิปครีมเบาๆ ไม่หวานเหมือนกันค่า อร่อย ดีงามมากค่า~ 

ปังเย็นน้ำแดง
น้ำแข็งนมปั่นแบบสมูทตี้ ราดทับด้วยน้ำแดงและนมข้นหวานเล็กน้อย ทำให้ตัวน้ำแข็งนมปั่นรสไม่หวานมากดีค่ะ ตัวน้ำแข็งปั่นได้เนียนมากทีเดียวค่า เนื้อแน่นๆ แอบมีก้อนน้ำแข็งปะปนอยู่เล็กน้อย โปะทับบนขนมปังแผ่นหนาอบกรอบ หนาจริงๆนะคะ คุ้มค่ามากๆค่า